Diari Oficial de la Generalitat Valenciana


Sumari del DOGV 9508, del 10-01-2023 (2023/22)

RESOLUCIÓ de 30 de desembre de 2022, de la consellera de Política Territorial, Obres Públiques i Mobilitat, relativa a la reducció temporal al gener de 2023 del 30 % de les tarifes dels títols integrats de transport del sistema TAM d'Alacant i del transport metropolità de Castelló, així com dels títols de transport propis de la xarxa del TRAM d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/22


Data del document
:   30-12-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * tarifa de transport

RESOLUCIÓ de 30 de desembre de 2022, de la consellera de Política Territorial, Obres Públiques i Mobilitat, relativa a la reducció temporal al gener de 2023 del 30 % de les tarifes dels títols integrats de transport del sistema TAM d'Alacant i del transport metropolità de Castelló, així com dels títols de transport propis de la xarxa del TRAM d'Alacant. [2023/22]  
  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol (modificada per la Llei orgànica 1/2006, de 10 d'abril), atribueix a la Generalitat, en l'article 49.1.15a, la competència exclusiva en matèria de transport terrestre dins de la Comunitat Valenciana.  
Per la seua part, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39, encarrega a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
  
Les tarifes actuals es van establir en l'Ordre 4/2022, de 13 de juny, de la Conselleria de Política Territorial, Obres Públiques i Mobilitat, per la qual s'aproven les tarifes i condicions d'utilització dels títols de transport de la Generalitat del sistema TAM a Alacant i del transport metropolità de la Plana a Castelló, així com dels títols de transport propis de la xarxa del TRAM d'Alacant.  
Mitjançant la Resolució de 4 d'agost de 2022, de la consellera de Política Territorial, Obres Públiques i Mobilitat, relativa a la reducció temporal de tarifes dels títols integrats de transport del sistema TAM d'Alacant i el Transport Metropolità de Castelló, així com dels títols de transport propis de la xarxa del TRAM d'Alacant, a l'empara del que es preveu en el Reial decret llei 11/2022 (DOGV 24.08.2022), es va aprovar la reducció temporal de tarifes dels títols de transport integrats de la Generalitat per al sistema TAM d'Alacant, el transport metropolità de Castelló i dels títols de transport propis d'FGV per a la xarxa de TRAM d'Alacant en un 30 % des de l'1 de setembre al 31 de desembre de 2022.  
  
El context d'alts preus de l'energia i dels combustibles, que afecta molt especialment la mobilitat quotidiana de la ciutadania, que va justificar l'adopció de les mesures consistents en la reducció de tarifes, continua en l'actualitat, la qual cosa justifica la seua extensió fins que s'arbitren les mesures per a l'aplicació de majors reduccions a l'empara del Reial decret llei 20/2022, de 27 de desembre, de mesures de resposta a les conseqüències econòmiques i socials de la Guerra d'Ucraïna i de suport a la reconstrucció de l'illa de la Palma i a altres situacions de vulnerabilitat.  
Per això, en virtut del que es disposa en l'article 28.ll de la Llei 5/1983, de 30 de desembre, del Consell, en relació amb l'article 39 de la Llei 6/2011, d'1 d'abril, de mobilitat de la Comunitat Valenciana, i a proposta de la Direcció General d'Obres Públiques, Transport i Mobilitat Sostenible i del Consell d'Administració de Ferrocarrils de la Generalitat Valenciana referent a la xarxa del TRAM d'Alacant, resolc:  
  
Primer. Reducció temporal de tarifes dels títols de transport integrats de la Generalitat per al sistema TAM d'Alacant i el transport metropolità de Castelló  
1. Disposar la reducció temporal de les tarifes dels títols de transport integrats de la Generalitat d'aplicació als serveis de transport públic del sistema TAM des de l'1 de gener fins al 31 de gener de 2023, tots dos inclosos, que s'indiquen a continuació, les tarifes temporals dels quals, inclosos impostos i assegurança obligatòria de viatgers, seran les següents:  
  
Tipus de títol Tarifa temporal  
(de l'1.01.2023 al 31.01.2023)  
Abonament Móbilis multiviatge (10 viatges) 6,05 -  
Abonament Móbilis jove (30 viatges) 14,80 -  
Abonament Móbilis escolar (30 viatges) 11,55 -  
  
2. Disposar la reducció temporal de les tarifes dels títols de transport integrats de la Generalitat d'aplicació en el transport metropolità de la Plana des de l'1 de gener fins al 31 de gener de 2023, tots dos inclosos, que s'indiquen a continuació, les tarifes temporals dels quals, inclosos impostos i assegurança obligatòria de viatgers, seran les següents:  
  
  
Tipus de títol Tarifa temporal  
(de l'1.01.2023 al 31.01.2023)  
Bonobús normal (10 viatges) 5,70 -  
Abonament temporal 30 (30 dies) 21,00 -  
  
  
3. L'ús de títols integrats adquirits dins del període de vigència de la reducció temporal de tarifes seran susceptibles d'utilització fins al 28 de febrer de 2023.  
Les persones que hagen obtingut el títol amb anterioritat a l'entrada en vigor de la present resolució podran continuar utilitzant aquest títol durant la vigència d'aquesta.  
4. Entre l'1 de març de 2023 i el 31 de juliol de 2023, els títols integrats no consumits, adquirits amb la reducció temporal de tarifa prevista en aquest apartat, podran canviar-se per un títol idèntic conformement a la tarifa que estiga vigent, abonant la diferència que corresponga.  
  
Segon. Reducció temporal de tarifes dels títols de transport propis d'FGV per a la xarxa de TRAM d'Alacant  
1. Disposar la reducció temporal de les tarifes dels títols de transport propis d'FGV en la xarxa del TRAM d'Alacant des de l'1 de gener fins al 31 de gener de 2023, tots dos inclosos, que s'indiquen a continuació, les tarifes temporals dels quals, inclosos impostos i assegurança obligatòria de viatgers, seran les següents:  
  
Tipus de títol Tarifa temporal segons combinació zonal  
(de l'1.01.2023 al 31.01.2023)  
 B - C AB - BC ABC  
Abonament 10 5,60 - 8,40 - 14,00 -  
Abonament 30 15,95 - 23,90 - 39,90 -  
24 h - - 5,60 -  
Gent major mensual - - 6,75 -  
Mobilitat mensual - - 6,75 -  
  
  
2. Per als títols Gent major anual i Mobilitat anual s'arbitraran els mecanismes que permeten l'aplicació de les reduccions de tarifes del 30 % proporcionalment al període de convivència de la vigència del títol de què es tracte dins del període de l'1 de gener fins al 31 de gener de 2023.  
3. Els títols propis d'FGV adquirits dins del període de vigència de la reducció temporal de tarifes seran susceptibles d'utilització fins al 28 de febrer de 2023.  
Les persones que hagen obtingut el títol amb anterioritat a l'entrada en vigor de la present resolució podran continuar utilitzant aquest títol durant la vigència d'aquesta.  
4. Entre l'1 de març de 2023 i el 31 de juliol de 2023, els títols no consumits, adquirits amb la reducció temporal de tarifa prevista en aquest apartat, podran canviar-se per un títol idèntic conformement a la tarifa que estiga vigent, abonant la diferència que corresponga.  
  
Tercer. Habilitació  
1. Es faculta la persona titular de la Direcció General d'Obres Públiques, Transport i Mobilitat Sostenible per a la realització de totes les accions necessàries per a l'aplicació i execució de la present resolució en el transport metropolità d'Alacant i Castelló.  
  
2. Es faculta la persona titular de la Direcció Gerència de Ferrocarrils de la Generalitat Valenciana per a la realització de totes les accions necessàries per a l'aplicació i execució de la present resolució en la xarxa del TRAM d'Alacant.  
  
Quart. Efectes  
La present resolució produirà efectes des del dia 1 de gener de 2023.  
  
  
Contra aquesta resolució, que posa fi a la via administrativa es podrà, potestativament, interposar un recurs de reposició en el termini d'un mes comptat des de la seua publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 30 de desembre de 2022.- La consellera de Política Territorial, Obres Públiques i Mobilitat: Rebeca Torró Soler.